
	Targedau
	Sut rydych wedi gweithio ar hwn?
	Ceir enghraifft ar

	Targed 1:
Adolygu canllawiau cyfeirnodi wrth aralleirio yn y testun (Harvard)

	Rwyf wedi parhau i ddarllen y llawlyfr cyfeirnodi Harvard er mwyn sicrhau bod pob darn o gyfeirnodi ac aralleirio wedi cael eu cyfeirnodi yn manwl gywir.
	Tudalen 15 – 25 mae yna rhestr cyfeirnodi. Yn ogystal gwelir cyfeirnodi trwy gydol yr aseiniad.

	Targed 2:
Parhau i ddefnyddio theori i ddylanwadu ar dy arfer wrth i ti ddechrau ar dy yrfa fel athrawes.

	Parhau i ddarllen theori a geisio eu cysylltu I'r hyn a fwriedir ddweud yn ystod fy haseiniad.  
	Yn ystod yr adfyfyriad beirniadol.

	Targed 3:
Prawf ddarllen i osgoi anghywirdebau ysgrifenedig (e.e. treigladau)
	Rydw i wedi parhau i ddefnyddio Cysill a Cysgeir er mwyn osgoi anghywirdebau ysgrifenedig. Yn anffodus nid ydy Cysill yn cywiro pob anghywirdeb ond rydw i wedi geisio ail ddarllen a ddefnyddio Cysill mor gymaint a gallai i osgoi hyn.
	Trwy gydol yr aseiniad gan ddefnyddiwyd meddalwedd Cysill ar gyfer pob darn o waith ysgrifenedig.



Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.






Rhan 1

	Templed Profiad Proffesiynol 1:
	

	Safon Addysgeg
	Asesu ar gyfer Dysgu

	Beth wnaethoch chi a pham?
	Yn ystod fy mhrofiad dysgu fel darpar athrawes rwyf wedi defnyddio ac arbrofi gydag amryw wahanol o ddulliau asesu ar gyfer dysgu. Gwelaf fod cryfderau a gwendidau amlwg i bob dull asesu ar gyfer dysgu a chafodd effaith a dylanwad mawr ar fy nysgu proffesiynol. Penderfynais ddefnyddio dull ‘Meini Prawf Llwyddiant’ ym mhob gwers gan eu bod yn fudd i ddisgyblion i weld yr amcanion delfrydol yn ogystal maent yn cyd-fynd gyda pholisi a chynlluniau’r ysgol. Mae’r defnydd o daflen Meini Prawf Llwyddiant yn hynod o ddefnyddiol gan eu bod yn nod yn glir i'r disgybl ac athro beth yw nod y wers a beth yw’r camau delfrydol sydd angen cymryd er mwyn sicrhau llwyddiant wrth gyflawni nod y wers. Dechreuais y wers gan ddarllen y daflen ar y cyd gyda disgyblion gan ffocysu yn bennaf ar nod y wers. Cynigwyd y cyfle i gwestiynu a herio’r disgyblion ymhellach wrth iddyn nhw feddwl yn gritigol am beth y pwrpas y wers a beth yw diffiniad nod y wers. Gwnaeth hyn galluogi i'r disgyblion cynnal trafodaethau academaidd eu natur gyda’u cyd-ddisgyblion ac athrawes dosbarth. Yn yr un modd gwnaethom ni trafod amcanion y wers yn gyson trwy gydol y wers i sicrhau bod disgyblion yn feddwl am y broses gwaith yn fanwl ac yn dyfnhau eu dealltwriaeth ynglŷn â phwrpas y dasg a’i broses.

	Beth rydych chi wedi’i ddysgu?
	Wrth ystyried yr hyn a brofais ar PAP dysgais i fod taflen Meini Prawf Llwyddiant yn ddefnyddiol ond maent yn bwysig i addasu yn dibynnu ar nodweddion y wers. Yn ôl gwersi llai ymarferol megis mathemateg ac ieithoedd mae modd cofnodi amcanion penodol sydd yn ffocysu ar gamau sydd yn hanfodol wrth gyflawni gweithgaredd megis swm mathemateg neu ysgrifennu adroddiad. Ar y llaw arall wrth gyflwyno tasg ymarferol megis celf maent yn galluogi i ddisgyblion i fod yn fwy creadigol gan fod fwy o ryddid yn y dasg felly bydd fwy o ffocws ar ddefnydd adnoddau yn cymharu â dilyn amcanion. Mae’n ddull  llwyddiannus wrth gynorthwyo disgyblion trwy wersi a thasgau gan gynnig digon o wybodaeth i alluogi disgyblion i gyflawni’r dasg yn annibynnol heb arweinyddiaeth staff y dosbarth. Gwelir bod ‘Meini Prawf Llwyddiant’ yn galluogi i amryw eang o bobl i asesu gwaith disgyblion yn gynnwys staff a disgyblion. Maent yn cynnig y cyfle i ddisgyblion hunanasesu ac asesu cyfoedion cyn dychwelyd gwaith i'r athrawes felly mae’r disgyblion yn derbyn y cyfle i feddwl yn gritigol ac yn feirniadol am eu gwaith i sicrhau gwaith o safon uchel.

	Beth nesaf?
	Bwriadaf barhau i ddefnyddio taflenni ‘Meini Prawf Llwyddiant’ yn ystod fy mhrofiad proffesiynol yn addysg. Yn fy marn i mae’r defnydd o ‘Meini Prawf Llwyddiant’ yn fwy perthnasol a ddefnyddiol yn CA2 gan fod gan y disgyblion y sgiliau i ddarllen a deall y wybodaeth a chymryd y cyfrifoldeb i ail-ymweld ar daflen yn annibynnol. Er hyn mae modd addasu i fod yn fwy addas ar gyfer y CS ond credaf ni fyddaf yn defnyddio mor aml gan fydd fwy o ffocws ar gyrraedd nod y wers. Byddaf yn ymchwilio ar sut i ymestyn fy ‘Meini Prawf Llwyddiant’ er mwyn ceisio sicrhau eu bod yn glir, manwl ac yn ymestyn/heriol disgyblion.



	Templed Profiad Proffesiynol 2:
	

	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	Yn ystod fy mhrofiad PAP defnyddiais ystod eang o ddulliau addysgu ond yn bennaf y defnydd o gorneli her. Cynlluniais hyd at ddua wyth cornel her yn wythnosol gan sicrhau bod gwahaniaethu addas, tasgau perthnasol a thasgau deniadol er mwyn denu diddordeb disgyblion. Mae’r corneli her yn sicrhau bod pob disgybl yn derbyn y cyfle i ddatblygu ac ymarfer eu sgiliau trawsgwricwlaidd ym mhob maes dysgu a phrofiad gan fod cornel her ar gyfer mathemateg, iaith, gwrando, celfyddydau mynegiannol, cymhwysedd digidol, awyr agored a phabell synhwyraidd. Gwnes i gynllunio a pharatoi gwaith a oedd yn cyd-fynd gyda’r gwaith ar hyn a wnaethon nhw ddysgu yn ystod yr wythnos flaenorol er mwyn sicrhau bod disgyblion yn adalw gwybodaeth ac yn parhau i ymarfer sgiliau. Gwnes i wahaniaethu pob taflen mathemateg, iaith a gwrando er mwyn cynnig gwaith addas i allu ac anghenion gwahanol y disgyblion. Gan ddefnyddio corneli her maent yn annog disgyblion i ddechrau cymryd perchnogaeth dros eu dysgu ac addysgu personol gan fod ganddyn nhw y cyfrifoldeb i weithio, teithio ar draws bob cornel ac i ddychwelyd gwaith er mwyn cael eu marcio ac asesu. Cynlluniais a pharatois dasgau her wahanol yn wythnosol felly cyflwynais y tasgau ar ddechrau’r wythnos ysgol a thrwy gydol yr wythnos gwnes i geisio atgofio’r disgyblion o’r hyn a ddymunwyd gweld ar waith ym mhob cornel her.

	Beth rydych chi wedi’i ddysgu?
	Rwyf wedi dysgu sut i gynllunio a pharatoi tasgau addas a wnaeth ennyn diddordeb y disgyblion a’u hannog i weithio yn annibynnol. Gwnes i feddwl a chynllunio tasgau corneli her yn annibynnol gan gynnwys meddwl am syniadau, cynllunio, paratoi adnoddau a threfnu ardaloedd. Gwelais fod disgyblion yn mwynhau’r corneli her yn enwedig y tasgau mwy ymarferol a welir fel hwyl ac nid gwaith dosbarth megis adeiladu lego, chwilair a llunio hoff ddarn stori. Gwelais wrth i ddisgyblion dangos diddordeb yn y tasgau roedden nhw’n dangos awydd i ddysgu a pharodrwydd i gyflawni gwaith gydag agwedd hynod o bositif. Serch hyn gwelais fy mod i yn atgofio ac yn ail-gyfeirio disgyblion yn gyson trwy’r wythnos i sicrhau eu bod nhw ar waith ac yn teithio o gwmpas bob cornel her. Roedd disgyblion yn teithio yn syth at y tasgau mwy hwylus megis cornel adeiladu ac ar adegau yn amharod i weithio yn wahanol corneli her. O ganlyniad penderfynais greu taflen rhestr enwau ble oedd rhaid rhoi tic yn erbyn eu henwau i ddangos bod nhw wedi gweithio yn yr ardal unwaith ac nad oedd modd ail-ymweld ar gornel hyd nes y diwrnod nesaf.

	Beth nesaf?
	Hoffwn gymryd yr hyn a ddysgais am gorneli her ar PAP a’i ddefnyddio yn fy mhrofiad proffesiynol parhaol yn dilyn graddio. Mae’r defnydd o gorneli her yn hynod o ddefnyddiol gan eu bod yn sicrhau bod pob disgybl yn derbyn cyfleoedd cyfartal, datblygu disgyblion i fod yn annibynnol ac yn cynnig cyfle i'r staff y dosbarth ffocysu ar waith grŵp ffocws. Mae modd ymchwilio yn fwy mewn i wahanol syniadau ar gyfer corneli her megis twb aml-synhwyrau a dyfnhau fy nealltwriaeth ynglŷn â’r effaith ar ddatblygiad ac effeithiau ar sgiliau disgyblion. Bydd hyn yn fy ngalluogi i gynllunio a datblygu storfa o dasgau her ar gyfer y dyfodol.





	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Yn ystod fy mhrofiad PAP diwethaf cynlluniais yn ôl y thema ‘Bywyd Y Barlu’ ble gwnaethom ni ffocysu ar anifeiliaid y goedwig a chynefinoedd. Gwnaethom ni ffocysu ar gynllunio tasgau a oedd yn cyd-fynd gyda llyfr ‘Y Gryffalo’ felly roedd gan ddisgyblion storfa eang o wybodaeth am y goedwig a wahanol anifeiliaid. Er mwyn ceisio rhoi eu gwybodaeth mewn i bersbectif a’u cysylltu i gyd-destun bywyd gwnaethom ni ymweld â Pharc Margam. Yn ystod yr ymweliad gwnaeth disgyblion derbyn y cyfle i weld yr hyn a ddysgon nhw yn ystod yr wythnosau blaenorol ar waith yn eu cyd-destun byd go iawn. Gwnaeth disgyblion defnyddio eu dysgu blaenorol i arbrofi gyda’r amgylchedd y goedwig wrth iddyn nhw chwilio am wahanol adnoddau, adeiladu cynefinoedd ac ymweld ag anifeiliaid y fferm. Roedd ganddyn nhw y cyfle i nid yn unig cymhwyso eu gwybodaeth flaenorol mewn i gyd-destun naturiol ond yn ogystal gwnaethon nhw ymestyn eu gwybodaeth wrth brofi gyda’r amgylchedd. Defnyddiwyd y profiad i ymestyn dysgu disgyblion yn yr ystafell dosbarth wrth iddyn nhw feddwl yn gritigol am yr ymweliad ac adalw beth ddysgon nhw yn ystod yr ymweliad.

	Beth rydych chi wedi’i ddysgu?
	Gwnes i ddysgu bod ymweliadau yn cynorthwyo dysgu ac addysgu disgyblion wrth iddyn nhw gymhwyso eu gwybodaeth o’r amgylchedd dosbarth i amgylchedd bywyd go iawn. Gwnaeth yr ymweliad cynnig cyfle i ddisgyblion i gysylltu eu gwybodaeth i brofiad personol sydd yn arwain at gysylltiadau gwybodaeth glir a ddwfn wrth ail-adrodd ac adalw gwybodaeth. Gwelir hyn wrth gyflawni tasg ‘Ymweliad Parc Margam’ gwnaethon nhw adalw beth wnaethon nhw ddysgu a phrofi, mwynhau'r mwyaf a mwynhau'r lleiaf. Mae’r ymweliad wedi galluogi dilyniant mewn dysgu wrth iddo gyfuno ystod o ddulliau addysgu megis dysgu blaenorol, profi ac asesu. Nid ydy pob disgybl yn derbyn cyfleoedd cyfartal tu allan i'r amgylchedd ysgol felly maent yn holl bwysig i gynnal yr ymweliadau yma er mwyn dyfnhau gwybodaeth a derbyn profiadau dysgu gwahanol.

	Beth nesaf?
	Yn fy marn i mae cynnig cyfleoedd i ddisgyblion ymweliad ar hyn ag astudiwyd yn eu hamgylchedd naturiol yn hynod o ddefnyddiol yn dysgu ac addysgu. Bwriadaf anelu at geisio cynnig un ymweliad i gyd-fynd gyda phob thema dosbarth dros y flwyddyn academaidd. Mae’r profiad o ymweliad yn galluogi disgyblion i ehangu eu storfa gwybodaeth wrth iddyn nhw weld yr hyn a ddysgwyd ar waith ac yn eu cyd-destun naturiol. Maent yn annog iddyn nhw fod yn ddysgwyr annibynnol a chreadigol wrth iddyn nhw arbrofi gydag amryw o amgylcheddau perthnasol.





	Templed Profiad Proffesiynol 4
	

	Safon Addysgeg
	Themâu traws-gwricwlaidd

	Beth wnaethoch chi a pham?
	Yn ystod PAP 3 gwnes i brofi cynllunio yn ôl thema drawsgwricwlaidd “Bywyd Y Barlu”. Gwnaethom ni ffocysu ar ddysgu ac addysgu anifeiliaid y goedwig a ddarllenwyd y llyfr ‘Y Gryffalo’ a oedd yn cyd-fynd gyda’r thema. Ym mhob tasg gwaith grŵp ffocws a chornel her gwnes i geisio cynnwys anifeiliaid y goedwig, cymeriadau'r Gryffalo ac unrhyw nodweddion y goedwig. Yn ystod tasgau mathemateg yn enwedig gwnes i gynnwys y defnydd o anifeiliaid y goedwig yn eu gwaith cyfrifo megis siart rhicbren neu ddarganfod ffracsiynau. Yn ogystal roedd pob taflen gwaith her a thaflen gwaith grŵp ffocws yn cynnwys nodweddion sydd yn gysylltiedig gyda’r goedwig a llyfr ‘Y Gryffalo’. Mae hyn yn ennyn diddordeb disgyblion wrth i bob tasg a thaflen gwaith yn ffocysu ar lyfr sydd o ddiddordeb maen nhw’n dangos awydd a pharodrwydd i weithio a dysgu. 

	Beth rydych chi wedi’i ddysgu?
	Gwnes i ddysgu pwysigrwydd ennyn diddordeb disgyblion trwy gynnwys cymeriadau neu lyfrau sydd o hoffter er mwyn annog dysgu ac addysgu. Sylweddolais wrth ennyn diddordeb y disgyblion gwnaethon nhw dangos hyder ac agwedd hynod o bositif wrth ymgysylltu gyda gwaith. Dangosa hyn bod disgyblion yn mwynhau’r gwaith sydd yn arwain at brofiad dysgu positif a fydd yn cael effaith mawr ar eu dysgu ac addysgu. Mae modd nodi trwy gynnwys diddordebau disgyblion mewn gwersi sydd yn diflasu disgyblion maent yn annog disgyblion i ymgysylltu wrth iddo ddenu sylw gweledol disgyblion yn ogystal â chanolbwynt. Credaf felly bod defnydd o thema drawsgwricwlaidd yn hynod o ddefnyddiol ac effeithiol wrth ystyried ymgysylltiad disgyblion ond maent yn angenrheidiol i gynnwys llyfr sydd yn cyd-fynd gyda’r thema. Yng nghyd-destun PAP defnyddiwyd llyfr ‘Y Gryffalo’ sydd yn addas ac yn berthnasol i thema natur ‘Bywyd Y Barlu’.

	Beth nesaf?
	Yn amlwg mae’r defnydd o thema drawsgwricwlaidd yn effeithiol wrth ystyried ymgysylltiad gyda gwaith a bywyd ysgol. Bwriadaf ymchwilio ymhellach i weld sut effaith mae’r defnydd o thema drawsgwricwlaidd yn cael ar ddatblygiad a defnydd o sgiliau trawsgwricwlaidd disgyblion. Gwelir bod defnydd o thema yn galluogi i ddisgyblion defnyddio a datblygu amryw o sgiliau o fewn cyd-destun y thema benodol. Bydd hyn yn fudd i ymchwilio ar sut fath o effaith a dylanwad mae’r defnydd o thema yn cael ar sgiliau trawsgwricwlaidd a fydd yn fy ngalluogi i ddyfnhau fy nealltwriaeth broffesiynol.









Rhan 2

Cyflwyniad
Pwrpas yr aseiniad yw adfyfyrio yn feirniadol ar fy nhaith broffesiynol fel darpar athrawes gan ystyried fy nghynnydd mewn amryw o feysydd gwahanol sydd yn gysylltiedig gyda’r egwyddorion pedagogaidd. Mae adfyfyrio beirniadol yn broses unigryw i bob unigolyn gan gafwyd eu diffinio a gweithredu yn seiliedig ar ideoleg, barn a dealltwriaeth yr unigolyn. Mae’r broses o adfyfyrio beirniadol yn herio’r unigolyn wrth iddyn nhw ystyried a chyfuno profiadau personol a llenyddiaeth er mwyn cael addasu ymddygiad a weithredoedd er mwyn gweld cynnydd proffesiynol (Lucas, 2012). Byddaf yn defnyddio'r hyn a nodwyd yn rhan 1 yr aseiniad a chyfuniad o brofiadau PAP a llenyddiaeth gan gynnwys theori er mwyn ymhelaethu a thrafod yn gritigol ar un agwedd o fy newis. 
Yn ystod yr ail ran o’r aseiniad byddaf yn ffocysu ar yr agwedd defnyddio repertoire eang o ddulliau addysgu wrth ffocysu yn fwy penodol ar fy mhrofiad dysgu PAP 3.  Mae’r term ‘repertoire dulliau addysgu’ yn gyfeirio at gyfuniad o weithgareddau a dechnegau sydd yn cynnig cyfleoedd gwahanol i ddisgyblion profi dysgu ac addysgu effeithiol (Gershon, 2016). Yn amlwg mae pob disgybl yn dysgu mewn gwahanol ffyrdd felly maent yn angenrheidiol bod athrawon a staff ysgol yn defnyddio amryw o ddulliau addysgu ar gyfer gwahanol anghenion disgyblion. Awgryma Pashler et al (2009) mae’n holl bwysig i ddarganfod sut i ennyn a chadw diddordeb a chanolbwynt pob dysgwyr, er mwyn galluogi hyn mae gan athrawon y cyfrifoldeb i ddefnyddio cyfuniad o ddulliau addysgu. Rwyf yn bwriadu ymchwilio a dyfnhau fy nealltwriaeth ar sut i adnabod pa ddull addysgu sydd yn addas yn ôl dibenion y wers ac anghenion gwahanol ddysgwyr. 



Adfyfyriad Beirniadol
Nodir bod disgyblion yn dysgu yn wahanol felly maent yn holl bwysig bod athrawon yn adeiladu storfa o ddulliau addysgu gan ystyried gwahanol adnoddau, tasgau a thechnegau er mwyn herio disgyblion a chynnig cyfleoedd cyfartal. Golygir y term ‘addysgu’ bod dysgwyr yn arddangos ymgysylltiad yn y broses dysgu wrth iddyn nhw cymryd cyfrifoldeb ac annibyniaeth dros eu dysgu personol (Stellenbosch University, 2013). Er mwyn cynorthwyo hyn maent yn holl bwysig bod dysgwyr yn derbyn y cyfleodd er mwyn rhoi dysgu annibynnol ar waith. 
Bwriedir adfyfyrio yn feirniadol ar y defnydd o gorneli her fel dull addysgu yn benodol yn gyd-destun y cyfnod sylfaen. Yn ystod fy mhrofiad PAP 3 derbyniais i'r cyfle i weld a gweithredu corneli her gyda dosbarth blwyddyn 2 ble cynlluniais hyd at wyth tasg her yn wythnosol gan geisio sicrhau cynnwys amryw o dasgau ffurfiannol ac ymarferol. Cyn ystyried cryfderau a goblygiadau defnydd corneli her fel dull addysgu mae’n holl bwysig i ddeall beth yn union yw corneli her. Noda McCarthy (1977) bod corneli her yn ardaloedd o gwmpas yr amgylchedd dysgu sydd yn annog disgyblion i weithio yn annibynnol neu fel grŵp. Yn yr ardaloedd hyn mae yna amryw o adnoddau a thasgau sydd yn cynnig cyfleoedd i ddisgyblion i ddatblygu amryw o sgiliau mewn ffordd sydd o ddiddordeb. Mae modd ystyried pwysigrwydd yr amgylchedd a ddibenion y dasg a’i heffaith ar ymgysylltiad y dysgwyr. Awgryma Day a Midbjer (2007)  bod yr amgylchedd yn ffactor ddylanwadol ar y broses datblygu dysgwyr gan fod yr amgylchedd ehangach yn cynnig cyfleoedd newydd i dysgwyr. Mae modd dadlau bod unrhyw ardal yn eu hamgylchedd naturiol yn cynnig cyfleoedd newydd i ddisgyblion wrth i ddisgyblion defnyddio eu sgiliau creadigol er mwyn arbrofi a chwarae yn eu hamgylchedd newydd. Serch hyn yng nghyd destun bywyd ysgol mae cynllunio a pharatoi yn rhan annatod o addysg felly nid oes modd gadael disgyblion i arbrofi mewn ardal heb adnoddau sydd o bwrpas i ddatblygiad dysgwyr. Nid oes modd datgan bod pob amgylchedd yn amgylchedd addysgiadol a fydd yn gynnig cyfleoedd academaidd i ddisgyblion. Yn wahanol i ddisgyblion, mae gan oedolion ystod eang o brofiadau o weithredu ac ymgysylltu gyda’r amgylchedd sydd yn golygu bod ganddyn nhw'r gallu i brosesu a ddysgu oddi wrth yr amgylchedd (Bélanger, 2003, t. 80). Awgrymir bod oedolion yn berchen a storfa o brofiadau a sgiliau sydd yn galluogi iddyn nhw addasu a gweithio gyda’r amgylchedd er mwyn dysgu. Gwelir nid oes gan ddisgyblion storfa o brofiadau neu sgiliau addas er mwyn cael gweithio gyda’r amgylchedd naturiol er mwyn brofi dysgu felly mae cyfrifoldeb mawr gyda’r ysgolion i gynnig amgylcheddau dysgu addas a pherthnasol. Mae’n allweddol bwysig bod aelodau staff y dosbarth yn enwedig yr athrawes dosbarth yn asesu yr amgylched dosbarth. Gwelir trwy’r broses asesu bydd modd gynllunio ac addasu’r amgylchedd er lles y disgyblion er mwyn geisio sicrhau amgylchedd sydd yn herio ac yn cynorthwyo datblygiad disgyblion ( Pickett a Fraser, 2012, t. 324).  Mae’r athrawes dosbarth yn rhoi pwrpas i'r amgylchedd wrth iddyn nhw addasu, cynllunio a pharatoi adnoddau addas ar gyfer yr hyn a ddymunwyd weld ar waith yn y corneli her. Cafwyd eu hatgyfnerthu gan theori Dewey (1958) sydd yn nodi bod pobl yn dysgu trwy ymgysylltu gyda’r byd o’u cwmpas ac er mwyn datblygu ein meddyliau, gwybodaeth a dealltwriaeth maent yn holl bwysig i brofi hyn mewn gwahanol gyd-destunau (Lorina, 2022). Yn ystod PAP 3 gwnaethom ni darllen llyfr ‘Y Gryffalo’ ac am sawl wythnos gwnes i gynllunio amryw o dasgau corneli her yn ffocysu ar yr hyn ag ymwelwyd yn y llyfr. Penderfynais osod tasg yn yr ardal awyr agored parhaol ble oedd y disgyblion yn coginio bwyd ar gyfer y Gryffalo, ni wnes i baratoi unrhyw adnoddau ond gwnes i danio dychymyg dysgwyr wrth osod y dasg yng nghyd-destun naturiol a oedd yn gysylltiedig gyda natur y llyfr. Pwrpas corneli her yw cynnig gyfleoedd i ddisgyblion datblygu amryw o sgiliau ac yn ystod y dasg hon gwnaeth disgyblion defnyddio a datblygu eu sgiliau creadigol, gwybyddol, corfforol ac iaith. 
Un cryfder amlwg o gorneli her yw’r cyfuniad o wahanol strategaethau dysgu ac addysgu.  Defnyddiwyd corneli her er mwyn hybu dysgu disgyblion trwy gyflwyno amryw eang o dasgau a gweithgareddau sydd o ddiddordeb gan leihau pryderon a straen amherthnasol megis amseru (Aktulun a Kiziltepe, 2018, t. 33). Mae yna llai o straen ar ddysgwyr yn gorneli her gan nad oes cyfyngiadau amser wrth gyflawni gweithgaredd ac nad ydy’r disgyblion yn cael eu gorfodi i ddilyn un strategaeth dysgu wrth gyflawni gweithgaredd. Dadleua Reiff (1991) bod athrawon yn fwy o debygol o ddangos gwell dealltwriaeth a hoffter i ddisgyblion sydd yn ymateb yn gryf ac yn bositif i strategaethau dysgu ac addysgu'r athrawes dosbarth. O ganlyniad mae’r disgyblion sydd yn ymdopi strategaeth dysgu ac addysgu gwahanol yn fwy tebygol o gael eu hanghofio a derbyn llai o gymorth ac adborth cadarnhaol.  Er bod disgyblion yn ymgysylltu mewn gweithgaredd grŵp ffocws wrth gwestiynu a chyflawni gwaith nid oes modd ddatgan bod pob disgybl yn ‘dysgu’. Dyweda Rogers (2014) yn aml bydd aelodau staff ac athrawon y dosbarth yn dehongli ymgysylltiad disgybl fel dysgu, mae dysgu yn broses gymhleth sydd yn unigryw i bawb ac felly mae’n angenrheidiol i ystyried y broses gyfan. Golygir hyn mae angen i athrawon i asesu’r broses gyfan yn gritigol wrth iddyn nhw ddefnyddio dulliau asesu ar gyfer dysgu megis cwestiynu i ddehongli pa mor effeithiol oedd defnydd y dull addysgu. Noda Westwood (2008) er mwyn dewis a dethol strategaeth a dull dysgu ac addysgu addas mae’n holl bwysig bod yr athrawes dosbarth yn ystyried pwnc y wers yn ogystal â sut mae dysgwyr yn dysgu. Yn ystod fy mhrofiad PAP 3 roedd hi’n amlwg i arsylwi pa aelodau o’r dosbarth a oedd yn fwy awyddus a pharod i ymgysylltu mewn tasgau mwy ymarferol megis adeiladu, celf neu dasg awyr agored. Sylweddolais fod y disgyblion yma yn profi trafferth datblygiad yn eu sgiliau craidd megis darllen ac ysgrifennu ond roedden nhw’n dangos yr un safon o ddealltwriaeth a gwybodaeth gwaith dosbarth ond yn llai hyderus wrth gyflawni taflen gwaith. Gosodais tua thair tasg ymarferol ble oedd ganddyn nhw'r cyfle i brosesu eu gwybodaeth flaenorol ac arddangos yr hyn a ddysgwyd mewn amgylchedd sydd yn profi llai o straen. Un enghraifft yw  defnyddio tois i addurno’r Gryffalo sydd yn dangos wrth yr athrawes pa ddisgrifiadau gwnaethon  nhw adalw a’u dealltwriaeth o sut mae hyn yn edrych. Nad ydynt yn orfodol i greu taflenni gwaith bob wythnos ar gyfer pob cornel her, pwrpas cornel her yw i gynnig gweithgareddau sydd o ddiddordeb i disgyblion er mwyn datblygu i fod yn unigolion annibynnol a greadigol. Yn fy mhrofiad personol gwnes i gynllunio a greu taflen gwaith ar gyfer cornel her mathemateg, iaith a gwrando yn unig gan cymryd y cyfle i ddefnyddio pob ardal arall i ffocysu ar ddatblygiad sgiliau creadigol a gwybyddol disgyblion. Gwelir bod pob dosbarth yn dosbarthiadau galluoedd cymysg, golygir bod gan pob disgybl cryfderau a gwendidau gwahanol a welir hyn yn sut arddangoswyd gwaith a gwahanol brosesau dysgu ac addysgu (Bremner, 2008, t. 1). Mae pob disgybl yn dysgu yn wahanol felly mae’r ddefnydd o dasgau eang yn hanfodol wrth geisio dargedu datblygiad pob aelod y dosbarth. 

Nid oes modd datgan bod dim ond un ffactor a gafwyd dylanwad ar ddysgu ac addysgu disgyblion ond mae’n holl bwysig i ystyried datblygiad holistaidd y disgybl. Mae’r agwedd datblygiad holistaidd yn arddangos bod ffocws yw datblygu potensial posib y disgybl o ganlyniad i ddylanwad gan ffactorau allanol megis cymdeithasol, emosiynol, gwybyddol a chorfforol (Slade a Griffith, 2013, t. 21). Gwelir bod corneli her yn cynorthwyo datblygiad holistaidd y disgybl gan eu bod yn ddull hyblyg ynglŷn â dulliau a strategaethau dysgu ac addysgu. Mae’r defnydd o gorneli her yn cynnig y cyfle i ddisgyblion cyd-weithio gyda disgyblion gwahanol i'r dosbarth. Yn ystod fy mhrofiad PAP 3 gwelais fod trefn benodol ym mhob dosbarth cyfnod sylfaen, bydd grŵp ffocws yn gweithio gyda’r athrawes ac aelod o staff tra bod gweddill y dosbarth yn teithio o gwmpas y corneli her. Er mwyn sicrhau gwell cydbwysedd a rheolaeth dosbarth bydd yr athro dosbarth yn asesu rhyw elfen gallu disgyblion ac yna yn dibynnu ar ddiffiniad yr athro yn cael eu gosod mewn i grwpiau ffocws (Marks, 2016, t. 3). Yn amlwg bydd tua dau grŵp ffocws ar waith yn ystod pob sesiwn dysgu ac o ganlyniad bydd gweddill y dosbarth yn rhydd i gymysgu a chydweithio gyda ffrindiau yn y cyfamser. Awgryma theori Bandura (1977) bod ymddygiad ag arsylwyd ar berthnasoedd cymdeithasol agos yn cael dylanwad mawr ar sut mae pobl yn ymddwyn ac yn ymgysylltu gyda’r amgylched o gwmpas. Nodir cafwyd pobl eu geni gyda galluoedd gwahanol, defnyddiwyd nodweddion allanol megis ymddygiad a pherthnasoedd er mwyn modelu gweithredoedd yr ymennydd megis sut i ddelio a datrys problemau (Bandura, 1977, t. 144). Mae modd ystyried pe bai disgybl mewn grŵp gallu isel yn cyd-weithio gyda ffrind o fewn grŵp gallu uwch yn agored i ddylanwad cadarnhaol a datblygiad yn eu sgiliau. Bydd y disgybl grŵp gallu uwch yn modelu ymddygiad delfrydol a chadarnhaol i'r disgybl grŵp gallu isel ac o ganlyniad bydd y disgybl yn efelychu’r ymddygiad delfrydol yn y dyfodol yn eu gwaith ac yn eu hymddygiad. Atgyfnertha hyn gan theori ymddygiadol Skinner ( 1957) a nodir bod pobl yn dysgu trwy dderbyn gwobr gadarnhaol yn dilyn efelychu ymddygiad penodol. Dadleuwyd bod atgyfnerthiad cadarnhaol a negyddol yn allweddol bwysig yn y broses dysgu, mae’r atgyfnerthiad yn dangos i ddisgyblion bod yna adwaith ar gyfer bob gweithred (New Learning Online, 2023). Mae disgyblion chwilio am yr atgyfnerthiad a sylw positif oddi wrth eu ffrindiau ac oedolion agos yn eu bywydau sydd yn golygu eu bod nhw’n gweithio er mwyn cael eu cydnabod. Sylweddolais yn ystod PAP 3 os nag oes atgyfnerthiad positif bydd disgybl yn llai tebygol o ddatblygu ac yn y pendraw yn anfodlon o weithio cyn cychwyn ar dasg. Mae’r disgyblion sydd yn fwy tebygol o beidio canolbwyntio yn llai tebygol o dderbyn unrhyw adborth positif ar lafar o ganlyniad i'r diffyg canolbwynt ac ymgysylltiad mewn gweithgareddau. Serch hyn mae’n holl bwysig fel athrawon i gynnig yr atgyfnerthiad positif hwn yn enwedig i ddisgyblion heriol y dosbarth gan eu bod yn dangos iddyn nhw bod ganddyn nhw'r wybodaeth ar allu ac yr unig beth sydd yn eu rhwystro yw eu hunanhyder.


Casgliad
[bookmark: _Int_1eaYMdeq][bookmark: _Int_nHALjqUv]Defnyddiais y dull addysgu corneli her yn ddyddiol yn ystod fy mhrofiad PAP 3 ac o ganlyniad gwelwyd cynnydd a datblygiad yn fy nefnydd o wahanol ddulliau addysgu yn amgylchedd dosbarth. Mae’r dull addysgu wedi fy ngalluogi i arbrofi gyda’r amgylchedd addysgiadol wrth i mi addasu’r amgylchedd a chynllunio tasgau yn ôl yr amgylchedd parhaol megis yr awyr agored. Yn fy marn i mae’r defnydd o gorneli her yn hynod o ddefnyddiol ar lawr yr ystafell dosbarth gan eu bod nid yn unig yn galluogi disgyblion i weithio yn annibynnol mewn modd addas i'w ddatblygiad ond maent yn fy ngalluogi fel darpar athrawes i ffocysu ar waith grŵp ffocws. Mae’r defnydd o grwpiau ffocws yn ceisio sicrhau bod gan yr athrawes dosbarth y cyfle i gyfarwyddo eu sylw, cymorth ac amser mewn modd fwy effeithiol ar gyfer anghenion dysgwyr (Galton a Williamson, 2003, t. 6). Golyga hyn felly bod fel athrawes dosbarth roedd gen i'r cyfle i roi fy holl ganolbwynt a chymorth mewn i waith grŵp ffocws gan wybod bod gweddill y dosbarth ar waith yn annibynnol. Sylweddolais gwnaeth disgyblion cymysgu a gweithio gydag aelodau eraill y dosbarth nag oedd yn eu grwpiau ffocws sydd yn cael eu cynllunio ar ôl gallu disgyblion. Mae’r corneli her yn cynnig cyfleodd i ddisgyblion i drafod yn agored gyda ffrindiau a chyd-ddisgyblion heb gael eu barn wrth iddyn nhw rhannu ac adeiladu ar gwybodaeth a syniadau eu gilydd (The Learning Accelerator, 2019). Er bod grwpiau ffocws cymysg yn gallu peri gofid ar athrawon a staff y dosbarth mae’n hynod o ddiddorol i ystyried effeithiolrwydd disgyblion galluoedd cymysg yn cyd-weithio i ddatblygu a dysgu yn annibynnol.
Mae’r aseiniad yma yn cynorthwyo fy natblygiad proffesiynol gan welwyd cysylltiad clir rhwng cynnwys yr aseiniad a safonau Addysgu ac Arweinyddiaeth. Rwyf wedi derbyn y cyfle i feddwl yn gritigol ac ymchwilio yn ddwfn ar sut mae dulliau addysgu yn gweithredu o bersbectif yr athrawes a'r dysgwyr. Byddaf yn defnyddio'r hyn a thrafodir yn ystod yr aseiniad fel cynllun, bydd modd i mi adfyfyrio ymhellach ar wahanol ddulliau addysgu a ddefnyddiwyd yn ystod PAP er mwyn cael ddatblygu ymhellach. Bwriadaf barhau i ddefnyddio dull addysgu corneli her yn y dyfodol ond cyn byddaf yn adfyfyrio ar ddefnydd dull dysgu grwpiau ffocws a grwpiau galluoedd cymysg. Yn ogystal mae’r aseiniad yn cysylltu gyda fy natblygiad arweinyddiaeth wrth i mi gymryd cyfrifoldeb dros ddewis a dethol dulliau addysgu addas a phriodol. Byddaf yn cymryd yr hyn a ddarganfyddir i lunio strategaethau addysgu posib er mwyn i mi arbrofi ar lawr y dosbarth yn y dyfodol er mwyn ceisio sicrhau bod disgyblion yn derbyn addysg holistig sydd yn cynnig cyfleoedd cyfartal i bob aelod o’r dosbarth.
Yn ystod y broses o adfyfyrio yn feirniadol ar fy nhaith fel darpar athrawes mae yna ardaloedd hoffwn ddatblygu er mwyn sicrhau fy mod i fel athrawes yn cynnig cyfleoedd o safon uchel ar gyfer disgyblion. Y cam gyntaf yw ymchwilio ac ehangu fy adnoddau, technegau a dulliau wrth ystyried defnydd corneli her. Mae’n bwysig i gymryd y cyfle i ymchwilio ar y we a thrwy gwestiynu aelodau staff ysgol er mwyn cael casglu syniadau a thechnegau newydd ar gyfer corneli her, mae’n holl bwysig fel athrawes i gynllunio a pharatoi adnoddau o safon uchel felly bydd hi’n o fudd i ddechrau'r broses hon cyn gynted â phosib. Noda Llywodraeth Cymru (2015) er mwyn cynnig profiadau o dysgu ac addysgu da mae’n angenrheidiol i ddefnyddio amryw eang o ddulliau er sydd yn galluogi ddisgyblion i ddatblygu eu sgiliau trawsgwricwlaidd megis sgiliau cymhwysedd digidol, sgiliau creadigol a ddatrys problemau. Mae cynnig amgylcheddau, adnoddau a ddeunydd o safon uchel gyda’r bwrpas o gyfoethogi datblygiad disgyblion yn nodwedd hynod o bwysig. Bwriadaf ddarllen Cwricwlwm i Gymru (2022) yn drylwyr ac yn gyson er mwyn cael cynllunio tasgau a fydd o werth i'r disgyblion ac yn dangos cysylltiadau clir gyda’r cwricwlwm megis sefydlu cornel her am bob maes dysgu a phrofiad (Llywodraeth Cymru, 2022). Yr ail gam bwriadaf gymryd yw ymchwilio am amryw eang o ddulliau addysgu gwahanol. Noda yn ystod yr aseiniad bod pob disgybl yn ymateb yn wahanol i ddulliau dysgu ac addysgu felly mae’n holl bwysig i'r athrawes dosbarth ehangu eu gwybodaeth ar strategaethau a dulliau posib ar gyfer datblygiad dysgwyr. Yn ystod yr aseiniad gwelir ffocws clir ar ddulliau addysgu a welwyd yn y cyfnod sylfaen felly bwriadaf ymchwilio am ddulliau addysgu a welwyd yn gyfnod allweddol dau megis addysgu dosbarth galluoedd cymysg.

